Di tullist « Teǧǧa-k tikli ay aḍar », amsawal iglem-d tanefsit n umɣar yettuḍarfen di taddart, wagi d « Dda Areẓqi », d awḥid, ulac win iheddren yid-s, yuyes di tudert, segmi i temmut tmeṭṭut-is i yečča tiyita, yejreḥ wul-is, ur yeksan ara, ladɣa mi yesla s lmut n Yidir iḥseb am mmi-s yeɣli-d fell-as leḥzen. Gar tukkisin i d-nefren ideg i d-tban tnefsit n Dda Areẓqi d tigi: « Yidir, d wat taddart ttwalin-t maca yiwen ur iḥebbes ɣur-s akken tamuɣli deg-s tettensar cwiṭ cwiṭ. Yuɣal sdat wallen n lɣaci amzun d taɣawsa yersen sdat n tewwurt n wexxam. Acḥal rẓageḍ a tewser! ». Sb 50 « Aṭṭan-inu d ddunit a mmi, ddunit d yir aṭṭan, aqli tura ttraǧuɣ kan a d-yas wass-iw. Dayen yenduder ccfer tura, ula i nernu! ».